ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
യൂണിവേഴ്സൽ ഇമ്മ്യൂണൈസേഷൻ പരിപാടിക്ക്  കീഴിലെ വാക്സിനുകൾ കൈകാര്യം ചെയ്യുന്നതിനും, യുഐപി വാക്സിനുകളുടെ സംഭരണ താപനില വിവരങ്ങൾ ട്രാക്കുചെയ്യുന്നതിനും ആരോഗ്യ മന്ത്രാലയം ' ഇ വിൻ' ഉപയോഗിക്കുന്നു.
അനധികൃത വാണിജ്യ ആവശ്യങ്ങൾക്കായി ' ഇ വിൻ 'ഡാറ്റ ദുരുപയോഗം ചെയ്യുന്നത് തടയാൻ കേന്ദ്ര സർക്കാർ പ്രതിജ്ഞാബദ്ധമാണ്.
'കോ വിൻ 'പോർട്ടലിൽ ലഭ്യമായ വിവരങ്ങൾ ഉൾപ്പെടെ കോവിഡ് വാക്സിനേഷൻ പരിപാടിയിലെ സുതാര്യത സംരക്ഷിക്കുന്നതിന് ഗവൺമെന്റ് പ്രതിജ്ഞാബദ്ധമാണ്
സംസ്ഥാനങ്ങളുടേയും കേന്ദ്രഭരണ പ്രദേശങ്ങളുടെ ഫലപ്രദമായ വാക്സിനേഷൻ യജ്ഞത്തിന് 2021 ജനുവരി 16 മുതൽ ഒരു 'സമഗ്ര ഗവൺമെന്റ്' സമീപനത്തിലൂടെ കേന്ദ്ര ഗവൺമെന്റ് ആവശ്യമായ പിന്തുണ നൽകുന്നു. രാജ്യമെമ്പാടും യഥാസമയം കോവിഡ്വാക്സിൻ ലഭ്യമാക്കുന്നത് ഉറപ്പുവരുത്താനായി നിരവധി നടപടികൾ സ്വീകരിച്ചിട്ടുണ്ട്.സംഭരണം ഉൾപ്പെടെയുള്ള വിതരണ ശൃംഖലയെ കാര്യക്ഷമമാക്കുന്നതിനും തുല്യ പ്രാധാന്യം നൽകി വരുന്നു.
കേന്ദ്ര ആരോഗ്യ മന്ത്രാലയം, വാക്സിൻ സംഭരണവും താപനിലയും സംബന്ധിച്ച 'ഇ വിൻ' പോർട്ടലും ആയി ബന്ധപ്പെട്ട് സംസ്ഥാനങ്ങൾ / കേന്ദ്രഭരണപ്രദേശങ്ങൾക്ക് അയച്ച കത്ത് ചില മാധ്യമങ്ങൾ ഉയർത്തി കാണിക്കുന്നു.
വാക്സിൻ സംഭരണ താപനിലയും വാക്സിൻ സ്റ്റോക്കുകളുമായും ബന്ധപ്പെട്ട ഇ-വിൻ ഡാറ്റ പങ്കിടുന്നതിന്, കേന്ദ്ര ആരോഗ്യ മന്ത്രാലയത്തിന്റെ മുൻകൂർ അനുമതി നേടുന്നതിന് സംസ്ഥാനങ്ങൾ / കേന്ദ്രഭരണപ്രദേശങ്ങളോട്നിർദ്ദേശിച്ചിട്ടുണ്ട്.ഈ ഡാറ്റ, വിവിധ ഏജൻസികൾ വാണിജ്യ ആവശ്യത്തിനായി ദുരുപയോഗം ചെയ്യുന്നത് തടയാൻ മാത്രമാണ് ഇതിലൂടെ ലക്ഷ്യമിടുന്നത്.
യൂണിവേഴ്സൽ ഇമ്മ്യൂണൈസേഷൻ പരിപാടിയുടെ കീഴിൽ ഉപയോഗിക്കുന്ന ബഹുവിധ വാക്സിനുകളിൽ , നിശ്ചിത വാക്സിൻ ഉപയോഗ പ്രവണതയുമായി ബന്ധപ്പെട്ട നിർണായക വിവരങ്ങൾ, ഇത്തരം ഓരോ വാക്സിന്റെയും സംഭരണ താപനില വിവരം എന്നിവ വിപണിയിൽ അനധികൃത ഇടപെടൽ നടത്തുന്നതിനും, ഓരോ വാക്സിനും, ശീതീകരണ സംഭരണ ഉപകരണങ്ങളുമായി ബന്ധപ്പെട്ട ഗവേഷണങ്ങളെയും സ്വാധീനിക്കുന്നതിനും കാരണമായേക്കാം.ആറ് വർഷത്തിലേറെയായി യുഐപിക്ക് കീഴിൽ ഉപയോഗിക്കുന്ന എല്ലാ വാക്സിനുകൾക്കും കേന്ദ്ര ആരോഗ്യ-കുടുംബക്ഷേമ മന്ത്രാലയം ഇ-വിൻ ഇലക്ട്രോണിക് പ്ലാറ്റ്ഫോം ഉപയോഗിക്കുന്നുണ്ട് .സ്റ്റോക്കുകളെയും സംഭരണ താപനിലയെയും കുറിച്ച് തന്ത്രപ്രധാനമായ ഇ-വിൻ ഡാറ്റ പങ്കിടുന്നതിന് ആരോഗ്യ മന്ത്രാലയത്തിന്റെ മുൻകൂർ അനുമതി ആവശ്യമാണ്.
കോ-വിൻ പ്ലാറ്റ്ഫോമിൽ ദൃശ്യം ആകുന്നതുപോലെ, കോവിഡ് -19 വാക്സിൻ സ്റ്റോക്കുകൾ, ഉപഭോഗം, ബാലൻസ് എന്നിവ സംബന്ധിച്ച വിവരങ്ങൾ കേന്ദ്ര ആരോഗ്യ മന്ത്രാലയം മാധ്യമങ്ങളോടും പൊതുജനങ്ങളോടും ആഴ്ചതോറുമുള്ള പത്രസമ്മേളനങ്ങളിലൂടെയും ദിവസേനയുള്ള പത്രക്കുറിപ്പുകളിലൂടെയും സുതാര്യമായി പങ്കിടുന്നു.അനധികൃത വാണിജ്യ ആവശ്യങ്ങൾക്കായി അത്തരം പ്രധാനപ്പെട്ട ഡാറ്റ ഉപയോഗിക്കുന്നത് തടയുന്നതിനാണ് ആരോഗ്യ മന്ത്രാലയം സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കത്ത് അയച്ചത്.
കോവിഡ് -19 വാക്സിനേഷൻ പരിപാടിയിൽ സുതാര്യതയ്ക്കായി ഇന്ത്യാ ഗവൺമെന്റ് പ്രതിജ്ഞാബദ്ധമാണ്, അതുകൊണ്ടാണ് കോ-വിൻ വഴി ഗുണഭോക്താക്കൾക്ക് വേണ്ടി വാക്സിൻ ലഭ്യതയുടെ തത്സമയ ഐടി അധിഷ്ഠിത ട്രാക്കിംഗ് ആവിഷ്കരിച്ചത് .വിവരങ്ങൾ പൊതുജനങ്ങളുമായി പതിവായി പങ്കിടുക എന്നതാണ് ലക്ഷ്യം.
ആഭ്യന്തരകാര്യ മന്ത്രാലയം
കക്രപാര് ആണവോര്ജ്ജ പ്ലാന്റ് പ്രവര്ത്തന സജ്ജമായതില് കേന്ദ്ര ആഭ്യന്തര മന്ത്രി ശാസ്ത്രജ്ഞരെ അഭിനന്ദിച്ചു
തദ്ദേശീയമായി രൂപകല്പന ചെയ്ത 700 മെഗാവാട്ട് ശേഷിയുള്ള ഗുജറാത്തിലെ കക്രപാര് ആണോവര്ജ്ജ പ്ലാന്റ് 3 വൈദ്യുതോത്പാദനത്തിനായി പൂര്ണ്ണമായും പ്രവര്ത്തന സജ്ജമായതില് കേന്ദ്ര ആഭ്യന്തര മന്ത്രി ശ്രീ അമിത് ഷാ ശാസ്ത്രജ്ഞരെ അഭിനന്ദിച്ചു. ഇത് ഇന്ത്യയുടെ ആണവ ചരിത്രത്തിലെ പ്രധാനപ്പെട്ട ദിനമാണെന്നും ഈ മിന്നുന്ന നേട്ടത്തില് രാജ്യം മുഴുവന് നമ്മുടെ ശാസ്ത്രജ്ഞരെ അഭിവാദനം ചെയ്യുകയാണെന്നും ശ്രീ അമിത് ഷാ ട്വിറ്ററില് കുറിച്ചു.
ആത്മനിര്ഭര് ഭാരത് എന്ന കാഴ്ചപ്പാട് യാഥാര്ത്ഥ്യമാക്കാന് പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തില് നവ ഇന്ത്യ മുന്നോട്ട് കുതിക്കുകയാണെന്നും അദ്ദേഹം കൂട്ടിച്ചേര്ത്തു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 35.12 കോടി ഡോസ് വാക്സിന്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 43,071 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 4,85,350 ആയി കുറഞ്ഞു
ചികിത്സയിലുള്ളത് ആകെ രോഗബാധിതരുടെ 1.59 ശതമാനം
രാജ്യത്താകമാനം ഇതുവരെ 2,96,58,078 പേര് രോഗമുക്തരായി
കഴിഞ്ഞ 24 മണിക്കൂറിനിടെ 52,299 പേര് സുഖം പ്രാപിച്ചു
തുടര്ച്ചയായ 52-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതല്
രോഗമുക്തി നിരക്ക് 97.09% ആയി വര്ദ്ധിച്ചു
പ്രതിവാര രോഗസ്ഥിരീകരണ നിരക്ക് 5 ശതമാനത്തില് താഴെയായി തുടരുന്നു; നിലവില് ഇത് 2.44 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.34%, തുടര്ച്ചയായ 27-ാം ദിവസവും 5 ശതമാനത്തില് താഴെ
പരിശോധനാശേഷി ഗണ്യമായി വര്ധിപ്പിച്ചു - ആകെ നടത്തിയത് 41.82 കോടി പരിശോധനകള്.
മന്ത്രിസഭ
ദുരന്ത സാധ്യത കുറയ്ക്കുന്നതിനും കൈകാര്യം ചെയ്യുന്നതിനും ഇന്ത്യയും ഇറ്റലിയും തമ്മിലുള്ള സഹകരണത്തെക്കുറിച്ച് ധാരണാപത്രം കേന്ദ്ര മന്ത്രിസഭ അംഗീകരിച്ചു
ദുരന്ത സാധ്യത കുറയ്ക്കുന്നതിനും കൈകാര്യം ചെയ്യുന്നതിനുമുള്ള സഹകരനാം സംബന്ധിച്ച്
ദേശീയ ദുരന്തനിവാരണ അതോറിറ്റിയും ഇറ്റലിയുടെ സിവിൽ പ്രൊട്ടക്ഷൻ ഡിപ്പാർട്ട്മെന്റും തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
പ്രയോജനങ്ങൾ:
ഇന്ത്യയുടെ ദേശീയ ദുരന്തനിവാരണ അതോറിറ്റിയും ഇറ്റലിയുടെ സിവിൽ പ്രൊട്ടക്ഷൻ ഡിപ്പാർട്ട്മെന്റും തമ്മിൽ ഒപ്പുവച്ച ദുരന്ത സാധ്യത കുറയ്ക്കുന്നതിനും കൈകാര്യം ചെയ്യുന്നതിനും ഉള്ള സഹകരനാം സംബന്ധിച്ചുള്ള ധാരണാപത്രം ഒരു വ്യവസ്ഥാപിത സംവിധാനം സ്ഥാപിക്കാൻ ശ്രമിക്കുന്നു, അതിലൂടെ ഇന്ത്യയും ഇറ്റലിയും പരസ്പരം ദുരന്തനിവാരണ സംവിധാനങ്ങളിൽ നിന്ന് പ്രയോജനം നേടുകയും ദുരന്തനിവാരണ മേഖലയിലെ തയ്യാറെടുപ്പ്, പ്രതികരണം, ശേഷി വർദ്ധിപ്പിക്കൽ എന്നീ മേഖലകൾ ശക്തിപ്പെടുത്താൻ സഹായിക്കുകയും ചെയ്യും.
(2021 ജൂണിലാണ് ധാരണപത്രം ഒപ്പിട്ടത്.
ഭവന, നഗരദാരിദ്ര ലഘൂകരണ മന്ത്രാലയം
'പി എം സ്വനിധി ' പദ്ധതിയുടെ ഓൺലൈൻ ഡാഷ് ബോർഡ് ഉദ്ഘാടനം ചെയ്തു
 പദ്ധതിയുടെ ഓൺലൈൻ- ഡാഷ് ബോർഡ് കേന്ദ്ര ഭവന നഗര കാര്യ സെക്രട്ടറി ശ്രീ ദുർഗാ ശങ്കർ മിശ്ര ഇന്ന് വീഡിയോ കോൺഫറൻസിലൂടെ ഉദ്ഘാടനം ചെയ്തു. ബന്ധപ്പെട്ട കക്ഷികൾക്ക് പദ്ധതിയുടെ നഗരതലം വരെയുള്ള എല്ലാ വിവരങ്ങളും പുരോഗതിയും നിരീക്ഷിക്കുന്നതിന്ഡാഷ് ബോർഡിലൂടെ സാധിക്കും.
2020 ജൂലൈ രണ്ടിന് പിഎം സ്വനിധി പദ്ധതിയുടെ ഓൺലൈൻ അപേക്ഷാ സമർപ്പണം ആരംഭിച്ചതുമുതൽ 7.15 ലക്ഷത്തിലധികം അപേക്ഷകൾ ലഭിച്ചിട്ടുണ്ട്. ഇതിൽ വിവിധ സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിലായി 1.7 ലക്ഷത്തോളം അപേക്ഷകൾക്ക് അംഗീകാരം നൽകിക്കഴിഞ്ഞു.
ലോക്ക് ഡൗൺ മൂലം തൊഴിൽ നഷ്ടപ്പെട്ട വഴിയോര കച്ചവടക്കാരുടെ ജീവിതമാർഗ്ഗം പുനരുജീവിപ്പിക്കുന്നതിനായി ആവിഷ്കരിച്ച പദ്ധതിയാണിത്. 2020 ജൂൺ ഒന്നിന് ആരംഭിച്ച ഈ പദ്ധതിയിലൂടെ വഴിയോര കച്ചവടക്കാർക്ക് പ്രവർത്തന മൂലധനം മിതമായ നിരക്കിൽ ലഭ്യമാക്കുന്നു.
മന്ത്രിസഭ
പ്രധാനമന്ത്രി ആവാസ് യോജന-ഗ്രാമിണ്  2021 മാര്ച്ചിനുശേഷം 2024 മാര്ച്ച് വരെ തുടരുന്നതിന് മന്ത്രിസഭയുടെ അംഗീകാരം
ഗ്രാമപ്രദേശങ്ങളിലെ എല്ലാവര്ക്കും ഇത് വീട് ഉറപ്പാക്കും
പദ്ധതിയുടെ മൊത്തം ലക്ഷ്യമായ 2.95 കോടി വീടുകളില് ബാക്കിയുള്ള 155.75 ലക്ഷം വീടുകള്ക്കുള്ള സാമ്പത്തിക സഹായം നല്കും.
ഇതിനുള്ള സാമ്പത്തിക ബാദ്ധ്യതയായ 2,17,257 കോടിയില് കേന്ദ്ര വിഹിതം 1,25,106 കോടി രൂപ
പ്രധാനമന്ത്രി ആവാസ് യോജന-ഗ്രാമിണ്  2021 മാര്ച്ചിനുശേഷവും തുടരുന്നതിനുള്ള ഗ്രാമവികസന വകുപ്പിന്റെ നിര്ദ്ദേശത്തിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം ഇന്ന് അംഗീകാരം നല്കി. ഇതിലൂടെ പദ്ധതിയുടെ മൊത്തം ലക്ഷ്യമായ 2.95 കോടി പാര്പ്പിടങ്ങളില് 2021 മാര്ച്ച് 31ന് ശേഷം ബാക്കിയുള്ള 155.75 ലക്ഷം ഭവനങ്ങള്ക്കുള്ള സാമ്പത്തിക സഹായം നല്കും.
മന്ത്രിസഭ നല്കിയ അംഗീകാരത്തിന്റെ വിശദാംശങ്ങള് ഇപ്രകാരമാണ്:
-2.95 കോടി വീടുകള് എന്ന സഞ്ചിത ലക്ഷ്യത്തിനുള്ളിലെ ശേഷിക്കുന്ന വീടുകള് പൂര്ത്തിയാക്കുന്നതിന് പി.എം.എ.വൈ-ജി നിലവിലുള്ള മാനദണ്ഡങ്ങള് അനുസരിച്ച് 2021 മാര്ച്ചിനുശേഷം 2024 മാര്ച്ച് വരെ തുടരും.
-മൊത്തം സഞ്ചിതലക്ഷ്യമായ 2.95 കോടി വീടുകളില് ബാക്കിയുള്ള 155.75 ലക്ഷം വീടുകളുടെ നിര്മ്മാണത്തിനുള്ള മൊത്തം സാമ്പത്തിക ബാദ്ധ്യത 2,17,257 കോടി  രൂപയാണ്.ഇതുകൂടാതെ നബാര്ഡിന് പലിശ തിരിച്ചടവിനായി 18,676 കോടി രൂപ അധികമായും ആവശ്യമാണ്.
- ബജറ്റിന് പുറത്തുള്ള വിഭവങ്ങള്  ഘട്ടംഘട്ടമായി നിര്ത്തലാക്കുന്നതും പദ്ധതിയുടെ മൊത്തം ഫണ്ടിംഗും പൂര്ണ്ണമായും ബജറ്റിന്റെ പിന്തുണയോടെ  നല്കുന്നതും ധനമന്ത്രാലയവുമായി കൂടിയാലോചിച്ച് തീരുമാനിക്കും.
- അഡ്മിനിസ്ട്രേറ്റീവ് ഫണ്ടിന്റെ കേന്ദ്ര വിഹിതത്തില് നിന്നും  45 ലക്ഷം രൂപ അധിക വാര്ഷിക അഡ്മിനിസ്ട്രേറ്റീവ് ഫണ്ടായി ഓരോ ചെറിയ സംസ്ഥാനങ്ങള്ക്കും അതായത് ഹിമാചല് പ്രദേശ്, ഹരിയാന, ഗോവ, പഞ്ചാബ്, ഉത്തരാഖണ്ഡ്, അസം, ത്രിപുര എന്നിവയൊഴികെയുള്ള വടക്കുകിഴക്കന് സംസ്ഥാനങ്ങള്ക്കും, ജമ്മു കാശ്മീര് ഒഴികെയുള്ള എല്ലാ കേന്ദ്രഭരണ പ്രദേശങ്ങള്ക്കും നല്കും. മൊത്തത്തില് 1.70 % ത്തിലധികം അഡ്മിനിസ്ട്രേറ്റീവ് ഫണ്ടുകള് ഇപ്പറഞ്ഞ സംസ്ഥാനങ്ങള്ക്കും/കേന്ദ്രഭരണപ്രദേശങ്ങള്ക്കും അനുവദിച്ചിട്ടുണ്ട്.
-2023-24 സാമ്പത്തിക വര്ഷം വരെ പ്രോഗ്രാം മാനേജ്മെന്റ് യൂണിറ്റിന്റെയും  നാഷണല് ടെക്നിക്കല് സപ്പോര്ട്ട് ഏജന്സിയുടെയും  തുടരും
ഗുണഫലങ്ങള്:
പദ്ധതി 2024 വരെ ദീര്ഘിപ്പിച്ചതോടെ'' എല്ലാവര്ക്കും പാര്പ്പിടം'' എന്ന ലക്ഷ്യം നേടിയെടുക്കുന്നതിനായി പി.എം.എ.വൈ-ജിയുടെ മൊത്തം ലക്ഷ്യമായ 2.95 കോടി വീടുകളില് ബാക്കിയുള്ള 155.75 ലക്ഷം വീടുകളും അടിസ്ഥാനസൗകര്യങ്ങളോടെ നല്ല ഉറപ്പുള്ള തായി നിര്മ്മിക്കുന്നതിന് സഹായം നല്കുമെന്നത് ഉറപ്പാക്കുന്നു.
2021 നവംബര് 29 ലെ കണക്കനുസരിച്ച്, മൊത്തം ലക്ഷ്യമായ 2.95 കോടിയില് 1.65 കോടി പി.എം.എ.വൈ-ജി വീടുകള് നിര്മ്മിച്ചു കഴിഞ്ഞു. 2011ലെ സാമൂഹിക സാമ്പത്തിക ജാതി സെന്സസ്  വിവരങ്ങളുടെ അടിസ്ഥാനമാക്കിയുള്ള സ്ഥിരം വെയിറ്റിംഗ് ലിസ്റ്റിന് ഏതാണ്ട് തുല്യമായ 2.02 കോടി വീടുകള് 2022 ഓഗസ്റ്റ് 15-നകം പൂര്ത്തിയാകുമെന്ന് കണക്കാക്കപ്പെടുന്നു. അതിനാല്, 2.95 കോടി വീടുകള് എന്ന ലക്ഷ്യം കൈവരിക്കുന്നതിന്, പദ്ധതി 2024 മാര്ച്ച് വരെ തുടരേണ്ടത് അനിവാര്യമാണ്.
(
രാഷ്ട്രപതിയുടെ കാര്യാലയം
അഞ്ച് രാജ്യങ്ങളിലെ നയതന്ത്ര പ്രതിനിധികൾ രാഷ്ട്രപതിക്ക് യോഗ്യതാ പത്രങ്ങൾ സമർപ്പിച്ചു
ന്യൂ ഡൽഹി: നവംബർ 28, 2022
ഇന്ന്  രാഷ്ട്രപതി ഭവനിൽ നടന്ന ചടങ്ങിൽ ബംഗ്ലാദേശ്, മാലിദ്വീപ്, യുണൈറ്റഡ് അറബ് എമിറേറ്റ്സ്, ലാത്വിയ, ജപ്പാൻ എന്നിവിടങ്ങളിലെ ഹൈക്കമ്മീഷണർമാർ/അംബാസഡർമാരിൽ നിന്ന് ഇന്ത്യൻ പ്രസിഡന്റ് ശ്രീമതി ദ്രൗപദി മുർമു യോഗ്യതാപത്രങ്ങൾ സ്വീകരിച്ചു. യോഗ്യതാപത്രങ്ങൾ ഹാജരാക്കിയ നയതന്ത്ര പ്രതിനിധികൾ:
1. എച്ച്.ഇ. Md. മുസ്തഫിസുർ റഹ്മാൻ, ഹൈ ക്കമ്മീഷണർ, പീപ്പിൾസ് റിപ്പബ്ലിക് ഓഫ് ബംഗ്ലാദേശ്
2. എച്ച്.ഇ. ഇബ്രാഹിം ഷഹീബ്, ഹൈ ക്കമ്മീഷണർ, റിപ്പബ്ലിക് ഓഫ് മാലിദ്വീപ്
3. എച്ച്.ഇ. ഡോ അബ്ദുൾനാസർ ജമാൽ ഹുസൈൻ മുഹമ്മദ് അൽഷാലി, അംബാസഡർ, യുണൈറ്റഡ് അറബ് എമിറേറ്റ്സ്
4. എച്ച്.ഇ. ജൂറിസ് ബോൺ, അംബാസഡർ, റിപ്പബ്ലിക് ഓഫ് ലാത്വിയ
5. എച്ച്.ഇ. സുസുക്കി ഹിരോഷി, അംബാസഡർ, ജപ്പാൻ
പ്രധാനമന്ത്രിയുടെ ഓഫീസ്
വിശ്വഭാരതി സര്വ്വകലാശാലയുടെ ബിരുദദാന ചടങ്ങിനെ പ്രധാനമന്ത്രി അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി നാളെ  ന് രാവിലെ 11 മണിക്ക് വിശ്വഭാരതി സര്വ്വകലാശാലയുടെ ബിരുദദാന ചടങ്ങിനെ വീഡിയോ കോണ്ഫറന്സിംഗിലൂടെ അഭിസംബോധന ചെയ്യും. പശ്ചിമ ബംഗാള് ഗവര്ണറും വിശ്വഭാരതി സര്വ്വകലാശാലയുടെ റെക്ടറുമായ ശ്രീ ജഗദീപ് ധന്ഖര്; കേന്ദ്ര വിദ്യാഭ്യാസ മന്ത്രി ഡോ. രമേശ് പൊഖ്രിയാല് നിഷാങ്ക്, കേന്ദ്ര വിദ്യാഭ്യാസ സഹ മന്ത്രി ശ്രീ സഞ്ജയ് ധോത്രെ എന്നിവര് ചടങ്ങില് പങ്കെടുക്കും. 2535 വിദ്യാര്ത്ഥികള്ക്ക് ചടങ്ങില് ബിരുദങ്ങള് സമ്മാനിക്കും.
വിശ്വഭാരതി സര്വ്വകലാശാലയെക്കുറിച്ച്
1921 ല് ഗുരുദേവ് രബീന്ദ്രനാഥ ടാഗോറാണ് വിശ്വഭാരതി സര്വ്വകലാശാല സ്ഥാപിച്ചത്. രാജ്യത്തെ ഏറ്റവും പഴയക്കമേറിയ കേന്ദ്ര സര്വകലാശാലയാണിത്. 1951 മെയ് ല് വിശ്വഭാരതിയെ ഒരു കേന്ദ്ര സര്വകലാശാലയായും 'ദേശീയ പ്രാധാന്യമുള്ള ഒരു സ്ഥാപനമായും പാര്ലമെന്റ് നിയമം മൂലം പ്രഖ്യാപിച്ചു. ഗുരുദേവ് രബീന്ദ്രനാഥ് ടാഗോറിന്റെ ബോധനങ്ങളെ സര്വകലാശാല പിന്തുടര്ന്നു. ക്രമേണ അത് മറ്റ് എല്ലായിടത്തുമുള്ള ആധുനിക സര്വകലാശാലകളുടെ മാതൃക സ്വായത്തമാക്കി. പ്രധാനമന്ത്രി സര്വകലാശാലയുടെ ചാന്സലര് കൂടിയാണ്.
(
പ്രധാനമന്ത്രിയുടെ ഓഫീസ്
ഫാർമ വ്യവസായ പ്രമുഖരുമായി പ്രധാനമന്ത്രി ആശയവിനിമയം നടത്തി
പ്രധാനമന്ത്രി നരേന്ദ്ര മോദി ഫാർമസ്യൂട്ടിക്കൽ വ്യവസായ പ്രമുഖരുമായി വീഡിയോ കോൺഫറൻസിംഗിലൂടെ ആശയവിനിമയം പകർച്ചവ്യാധിക്കെതിരായ പോരാട്ടത്തിൽ ഫാർമ മേഖലയുടെ നിർണായക പങ്കിനെ പ്രധാനമന്ത്രി അഭിനന്ദിച്ചു.
ശ്രമകരമായ സാഹചര്യങ്ങളിൽ പോലും ഫാർമ വ്യവസായം പ്രവർത്തിക്കുന്ന രീതിയെ പ്രധാനമന്ത്രി അഭിനന്ദിച്ചു.
ഫാർമ വ്യവസായത്തിന്റെ ശ്രമഫലമായാണ് ഇന്ന് ഇന്ത്യയെ ‘ലോക ഫാർമസി’ എന്ന് തിരിച്ചറിയുന്നത് എന്ന് പ്രധാനമന്ത്രി അഭിപ്രായപ്പെട്ടു. പകർച്ചവ്യാധിയുടെ സമയത്ത് ലോകത്തെ 150 ലധികം രാജ്യങ്ങളിൽ അവശ്യ മരുന്നുകൾ ലഭ്യമാക്കിയിട്ടുണ്ടെന്നും അദ്ദേഹം പറഞ്ഞു. എല്ലാ വെല്ലുവിളികൾക്കിടയിലും ഇന്ത്യൻ ഫാർമ വ്യവസായവും കഴിഞ്ഞ വർഷം കയറ്റുമതിയിൽ 18 ശതമാനം വളർച്ച കൈവരിച്ചു് അതിന്റെ ശക്തി തെളിയിച്ചിട്ടുണ്ടെന്ന് പ്രധാനമന്ത്രി വ്യക്തമാക്കി.
വൈറസിന്റെ രണ്ടാമത്തെ തരംഗവും കേസുകളുടെ എണ്ണത്തിലെ വർദ്ധനായും ചൂണ്ടിക്കാട്ടിക്കൊണ്ട് പ്രധാനമന്ത്രി ആവശ്യമായ നിരവധി മരുന്നുകളുടെ ഉത്പാദനം വർദ്ധിപ്പിക്കാനുള്ള ഫാർമ വ്യവസായ മേഖലയുടെ ശ്രമങ്ങളെ അഭിനന്ദിച്ചു. റെംഡെസിവിർ പോലുള്ള കുത്തിവയ്പ്പുകളുടെ വില കുറച്ചതിന് അദ്ദേഹം അവരെ അനുമോദിച്ചു. മരുന്നുകളുടെയും അവശ്യ മെഡിക്കൽ ഉപകരണങ്ങളുടെയും വിതരണം സുഗമമായി തുടരുന്നതിന്, തടസ്സമില്ലാത്ത വിതരണ ശൃംഖല ഉറപ്പാക്കണമെന്ന് പ്രധാനമന്ത്രി ഫാർമ വ്യവസായത്തോട് അഭ്യർത്ഥിച്ചു. ലോജിസ്റ്റിക്സ്, ഗതാഗതം തുടങ്ങിയ സൗകര്യങ്ങൾക്കായി ഗവണ്മെന്റിന്റെ പിന്തുണയും അദ്ദേഹം ഉറപ്പു നൽകി.
കോവിഡിനൊപ്പം ഭാവിയിൽ ഉണ്ടാകാനിടയുള്ള ഭീഷണികളെക്കുറിച്ച് കൂടുതൽ ഗവേഷണങ്ങൾ നടത്തണമെന്ന് അദ്ദേഹം വ്യവസായത്തോട് അഭ്യർത്ഥിച്ചു. ഇത് വൈറസിനെ നേരിടാൻ സഹായിക്കുമെന്ന് അദ്ദേഹം പറഞ്ഞു. ഫാർമ വ്യവസായത്തിൽ നിന്ന് സഹകരണം തേടി പ്രധാനമന്ത്രി പുതിയ മരുന്നുകൾക്കും നിയന്ത്രണ പ്രക്രിയകൾക്കുമായി പരിഷ്കാരങ്ങൾ ഏറ്റെടുക്കുമെന്ന് ഉറപ്പ് നൽകി.
ഫാർമ വ്യവസായത്തിലെ നേതാക്കൾ സർക്കാരിൽ നിന്ന് ലഭിച്ച സഹായത്തെയും പിന്തുണയെയും അഭിനന്ദിച്ചു. ഉൽപ്പാദനവും ലോജിസ്റ്റിക്സും പ്രവർത്തനക്ഷമമായി നിലനിർത്തുന്നതിനും മരുന്നുകളുടെ ലഭ്യത ഉറപ്പാക്കുന്നതിനും കഴിഞ്ഞ ഒരു വർഷമായി നടത്തിയ ശ്രമങ്ങളെ അവർ ഉയർത്തിക്കാട്ടി. ഉൽപ്പാദനം, ഗതാഗതം, ലോജിസ്റ്റിക്സ്, അനുബന്ധ സേവനങ്ങൾ എന്നിവയ്ക്കുള്ള ഫാർമ ഹബുകളിലെ പ്രവർത്തനങ്ങൾ ഒപ്റ്റിമൽ തലങ്ങളിൽ നിലനിർത്തുന്നു.കോവിഡ് ചികിത്സാ പ്രോട്ടോക്കോൾ പ്രകാരമുള്ള . ചില മരുന്നുകളുടെ ആവശ്യത്തിന് അഭൂതപൂർവമായ വർദ്ധനവുണ്ടായിട്ടും രാജ്യത്തെ മൊത്തത്തിലുള്ള ആവശ്യം നിറവേറ്റുന്നതിനായി സ്വീകരിക്കുന്ന നടപടികളെക്കുറിച്ചും പങ്കെടുത്തവർ തങ്ങളുടെ നിർദേശങ്ങൾ പങ്കുവെച്ചു .
കേന്ദ്ര ആരോഗ്യമന്ത്രി ശ്രീ ഹർഷ് വർധൻ, ആരോഗ്യ സഹമന്ത്രി ശ്രീ അശ്വിനി കുമാർ ചൗബെ, കേന്ദ്ര രാസവസ്തു, വളം വകുപ്പ് മന്ത്രി ശ്രീ ഡി.വി. സദാനന്ദ ഗൗഡ, സഹമന്ത്രി മനസുഖ് മാണ്ഡവ്യ പ്രധാനമന്ത്രിയുടെ പ്രിൻസിപ്പൽ സെക്രട്ടറി, നിതി ആയോഗ് അംഗം ഡോ. വി.കെ പോൾ , കേന്ദ്ര ആരോഗ്യ സെക്രട്ടറി, കേന്ദ്ര ഫാർമസ്യൂട്ടിക്കൽ സെക്രട്ടറി ഡോ . ബൽറാം ഭാർഗവ , ഐ സി എം ആർ ഡി ജി കേന്ദ്ര ഗവണ്മെന്റിന്റെ വിവിധ മന്ത്രാലയങ്ങൾ /വകുപ്പുകൾ എന്നിവിടങ്ങളിലെ ഉദ്യോഗസ്ഥർ തുടങ്ങിയവർ യോഗത്തിൽ സംബന്ധിച്ചു.
പ്രധാനമന്ത്രിയുടെ ഓഫീസ്
ഭാരത് ഡ്രോൺ മഹോത്സവ് 2022 പ്രധാനമന്ത്രി ഉദ്ഘാടനം ചെയ്യും
രാജ്യത്തെ ഏറ്റവും വലിയ ഡ്രോണ് ഉത്സവം ഭാരത് ഡ്രോണ് മഹോത്സവ് 2022 മെയ് 27 ന് രാവിലെ 10 മണിക്ക് ന്യൂഡല്ഹിയിലെ പ്രഗതി മൈതാനിയില് പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്യും.
കിസാന് ഡ്രോണ് പൈലറ്റുമാരുമായും പ്രധാനമന്ത്രി സംവദിക്കും, ഡ്രോണ് എക്സിബിഷന് സെന്ററില് അദ്ദേഹം ഓപ്പണ് എയര് ഡ്രോണ് പ്രദര്ശനങ്ങള് കാണുകയും സ്റ്റാര്ട്ടപ്പുകളുമായി സംവദിക്കുകയും ചെയ്യും.
മെയ് 27, 28 എന്നീ തീയതികളിലായി രണ്ട് ദിവസത്തെ പരിപാടിയായാണ് ഭാരത് ഡ്രോണ് മഹോത്സവ് 2022 നടക്കുന്നത്. ഗവണ്മെന്റ് ഉദ്യോഗസ്ഥര്, വിദേശ നയതന്ത്രജ്ഞര്, സായുധ സേന, കേന്ദ്ര സായുധ പോലീസ് സേനകള്, പൊതുമേഖലാ സ്ഥാപനങ്ങള്, സ്വകാര്യ കമ്പനികള്, ഡ്രോണ് സ്റ്റാര്ട്ടപ്പുകള് തുടങ്ങി 1600-ലധികം പ്രതിനിധികള് മഹോത്സവത്തില് പങ്കെടുക്കും. 70-ലധികം പ്രദര്ശകര് ഡ്രോണുകളുടെ വിവിധ ഉപയോഗങ്ങള് എക്സിബിഷനില് പ്രദര്ശിപ്പിക്കും. ഡ്രോണ് പൈലറ്റ് സര്ട്ടിഫിക്കറ്റുകള്, ഉല്പ്പന്ന ലോഞ്ചുകള്, പാനല് ചര്ച്ചകള്, പറക്കല് പ്രദര്ശനം, ഇന്ത്യയില് നിര്മ്മിച്ച ഡ്രോണ് ടാക്സി പ്രോട്ടോടൈപ്പിന്റെ പ്രദര്ശനം , പാനൽ ചർച്ചകൾ , പ്രദർശന പറക്കൽ തുടങ്ങിയവയ്ക്കും മഹോത്സവം സാക്ഷ്യം വഹിക്കും.
--ND--
(
പ്രധാനമന്ത്രിയുടെ ഓഫീസ്
ഝാൻസിയിലെ ലോകോത്തര സ്റ്റേഷൻ ഝാൻസിയിലും സമീപ പ്രദേശങ്ങളിലും കൂടുതൽ ടൂറിസവും വാണിജ്യവും ഉറപ്പാക്കും: പ്രധാനമന്ത്രി
ഝാൻസിയിലെ ലോകോത്തര സ്റ്റേഷൻ ഝാൻസിയിലും സമീപ പ്രദേശങ്ങളിലും കൂടുതൽ ടൂറിസവും വാണിജ്യവും ഉറപ്പാക്കുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ഇന്ത്യയിലുടനീളം ആധുനിക സ്റ്റേഷനുകൾ സ്ഥാപിക്കാനുള്ള ശ്രമങ്ങളുടെ അവിഭാജ്യ ഘടകമാണിതെന്നും മോദി പറഞ്ഞു.
ബുന്ദേൽഖണ്ടിലെ ജനങ്ങൾക്ക് വേണ്ടി ഝാൻസിയെ ലോകോത്തര സ്റ്റേഷനാക്കി മാറ്റാൻ അനുമതി നൽകിയതിന് പ്രധാനമന്ത്രി ശ്രീ നരേന്ദ്ര മോദിക്ക് നന്ദി അറിയിച്ചുകൊണ്ട് ഝാൻസിയിൽ നിന്നുള്ള പാർലമെന്റ് അംഗം ശ്രീ അനുരാഗ് ശർമ്മ ട്വീറ്റ് ചെയ്തു. റെയിൽവേ മന്ത്രി ശ്രീ അശ്വിനി വൈഷ്ണവിന് അദ്ദേഹം നന്ദി പറഞ്ഞു.
ഝാൻസി ഉത്തർപ്രദേശിൽ നിന്നുള്ള എംപിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"ഇന്ത്യയിലുടനീളം ആധുനിക സ്റ്റേഷനുകൾ സ്ഥാപിക്കാനുള്ള ഞങ്ങളുടെ ശ്രമങ്ങളുടെ അവിഭാജ്യ ഘടകമാണ്, ഇത് ഝാൻസിയിലും സമീപ പ്രദേശങ്ങളിലും കൂടുതൽ ടൂറിസവും വാണിജ്യവും ഉറപ്പാക്കും."
An integral part of our efforts to have modern stations across India, this will ensure more tourism and commerce in Jhansi as well as nearby areas. https://t.co/cj3il3vEhF
— Narendra Modi  March 26, 2023
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 204.84 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 23,49,651 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 1,37,057 പേർ; ചികിത്സയിലുള്ളത് ആകെ രോഗബാധിതരുടെ 0.31%
കഴിഞ്ഞ 24 മണിക്കൂറിനിടെ 19,823 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,34,03,610 ആയി; രോഗമുക്തി നിരക്ക് 98.49%
കഴിഞ്ഞ 24 മണിക്കൂറിൽ 17,135 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 3.69%; പ്രതിവാര രോഗസ്ഥിരീകരണ നിരക്ക് 4.67%
ആകെ നടത്തിയത് 87.63 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,64,919 പരിശോധനകൾ
RRTN
പ്രധാനമന്ത്രിയുടെ ഓഫീസ്
ജി 7 ഉച്ചകോടിയ്ക്കിടെ കാനഡ പ്രധാനമന്ത്രിയുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി കാനഡ പ്രധാനമന്ത്രി 2022 ജൂൺ 27-ന് ജർമ്മനിയിലെ ഷ്ലോസ് എൽമൗവിൽ ജി 7 ഉച്ചകോടിയ്ക്കിടെ കാനഡ പ്രധാനമന്ത്രി ജസ്റ്റിൻ ട്രൂഡോയുമായി ഉഭയകക്ഷി ചർച്ച നടത്തി.
ഒരുപോലത്തെ മൂല്യങ്ങളുള്ള കരുത്തുറ്റ ജനാധിപത്യ രാഷ്ട്രങ്ങളുടെ നേതാക്കൾ എന്ന നിലയിൽ, അവർ ഇന്ത്യ-കാനഡ ഉഭയകക്ഷി ബന്ധങ്ങൾ ചർച്ച ചെയ്യുകയും വ്യാപാര-സാമ്പത്തിക ബന്ധങ്ങൾ, സുരക്ഷയിലും ഭീകരതയ്ക്കെതിരെയും സഹകരണം, ജനങ്ങൾ തമ്മിലുള്ള ബന്ധങ്ങൾ എന്നിവയെ കൂടുതൽ ശക്തിപ്പെടുത്താനും സമ്മതിച്ചു.
പരസ്പര താൽപ്പര്യമുള്ള ആഗോള, പ്രാദേശിക വിഷയങ്ങളെക്കുറിച്ചും അവർ കാഴ്ചപ്പാടുകൾ കൈമാറി.
--ND--
(
യു.പി.എസ്.സി
2020ലെ യു.പി.എസ്.സി സിവില് സര്വീസസ്  പരീക്ഷയും ഇന്ത്യന് ഫോറസ്റ്റ് സര്വീസ് പരീക്ഷയും ഒക്ടോബര് നാലിന്
യൂണിയന് പബ്ലിക് സര്വീസ് കമ്മീഷന് 2020 ലെ സിവില് സര്വ്വീസ്  പരീക്ഷയും ഇന്ത്യന് ഫോറസ്റ്റ് സര്വീസ്  പരീക്ഷയും 2020 ജൂണ് 05ന് പുറത്തിറക്കിയ പുതുക്കിയ പരീക്ഷ/ അഭിമുഖ കലണ്ടര് അനുസരിച്ച് 2020 ഒക്ടോബര് നാലിന്  രാജ്യമെമ്പാടും നടത്തും.
ഇരു പരീക്ഷകളും എഴുതുന്ന ഉദ്യോഗാര്ത്ഥികളുടെ എണ്ണക്കൂടുതലും പരീക്ഷാ കേന്ദ്രം സൗകര്യപ്രദമായ ഇടങ്ങളിലേയ്ക്ക് മാറ്റണമെന്ന ഉദ്യോഗാര്ത്ഥികളുടെ അപേക്ഷയും പരിഗണിച്ച്, ഉദ്യോഗാര്ത്ഥികള്ക്ക് പരീക്ഷാ കേന്ദ്രം മാറ്റുന്നതിന് അവസരം നല്കാന് കമ്മീഷന് തീരുമാനിച്ചു. ഇതു കൂടാതെ സിവില് സര്വീസസ്  പരീക്ഷയുടെയും ഇന്ത്യന് ഫോറസ്റ്റ് സര്വീസ്  പരീക്ഷയുടെയും പരീക്ഷാ കേന്ദ്രങ്ങളും മാറ്റാന് അവസരമുണ്ടാകും. ഇതിനായുള്ള പ്രത്യേക ഓണ്ലൈന് സംവിധാനം രണ്ട് ഘട്ടങ്ങളായാണ് പ്രവര്ത്തിക്കുക. ജൂലൈ 7 മുതല് 13-ാം തീയതി  വരെയും, ജൂലൈ 20 മുതല് 24 വരെ  വരെയും കമ്മീഷന്റെ upsconline.nic.in എന്ന വെബ്സൈറ്റ് വഴി അപേക്ഷിക്കാവുന്നതാണ്.
ആദ്യം അപേക്ഷിക്കുന്നവര്ക്ക് ആദ്യം നല്കുക എന്ന നയത്തിന്റെ അടിസ്ഥാനത്തിലാകും പരീക്ഷാകേന്ദ്രം ലഭ്യമാകുന്നത്. ഒരു പരീക്ഷാ കേന്ദ്രത്തിന്റെ നിശ്ചിത സീറ്റുകള് നിറഞ്ഞു കഴിഞ്ഞാല് പിന്നീട് അവിടെ അപേക്ഷിക്കാനാവില്ല.
ഇതു കൂടാതെ, അപേക്ഷകള് പിന്വലിക്കാനുള്ള അവസരവും കമ്മീഷന് നല്കുന്നുണ്ട്. കമ്മീഷന് വെബ്സൈറ്റില്  ആഗസ്റ്റ് 1 മുതല് 8-ാം തീയതി വരെ ഇതിനുള്ള അവസരം ഉദ്യോഗാര്ത്ഥികള്ക്ക് ലഭിക്കും. ഒരിക്കല് അപേക്ഷ പിന്വലിച്ചാല്, ഭാവിയില് അത് ഒരു സാഹചര്യത്തിലും പുനഃപരിഗണിക്കില്ലെന്ന് കമ്മീഷന് വ്യക്തമാക്കി.
വനിതാ, ശിശു വികസന മന്ത്രാലയം
എയര് ഇന്ത്യയിലെലൈംഗികാതിക്രമക്കേസില് അടിയന്തിര നടപടിയെടുക്കാന്വനിതാ, ശിശുവികസന മന്ത്രിയുടെ നിര്ദ്ദേശം
എയര് ഇന്ത്യയിലെ ലൈഗിംകാതിക്രമവുമായി ബന്ധപ്പെട്ട കേസിലെ പരാതിക്കാരിയായഎയര്ഹോസ്റ്റസ് ഇന്ന് ന്യൂഡല്ഹിയില്കേന്ദ്ര വനിതാ, ശിശുവികസന മന്ത്രി ശ്രീമതി. മനേകാ സഞ്ജയ് ഗാന്ധിയെ സന്ദര്ശിച്ചു. വ്യോമയാന മന്ത്രിയുമായി ശ്രീമതി. മനേകാ ഗാന്ധിവിഷയം ചര്ച്ച ചെയ്തു. എയര് ഇന്ത്യയിലെ ആഭ്യന്തര പരാതി സമിതി തലവനുമായും സംസാരിച്ച കേന്ദ്രമന്ത്രി ഈ മാസത്തിനകം തന്നെ അന്വേഷണം പൂര്ത്തിയാക്കാന് ആവശ്യപ്പെട്ടു.
2013 ലെ തൊഴിലിടങ്ങളില്സ്ത്രീകള്ക്കെതിരായലൈഗിംകാതിക്രമം നിയമ പ്രകാരമാണ്പരാതി രജിസ്റ്റര് ചെയ്തിരിക്കുന്നത്.
(AM/MRD
ആരോഗ്യ, കുടുംബക്ഷേമ മന്ത്രാലയം
രാജ്യത്തെ രോഗമുക്തരുടെ എണ്ണം 60 ലക്ഷം എന്ന നാഴികക്കല്ല് പിന്നിട്ടു
തുടര്ച്ചയായി എട്ടാം ദിവസവും പ്രതിദിന മരണസംഖ്യ 1000-ല് താഴെ
രാജ്യത്തെ രോഗമുക്തരുടെ എണ്ണം 60 ലക്ഷം എന്ന നാഴികക്കല്ല് പിന്നിട്ടു . കഴിഞ്ഞ 24 മണിക്കൂറിനിടെ 89,154 പേരാണ് രോഗമുക്തരായത്.
മികച്ച ആരോഗ്യസംവിധാനം, കേന്ദ്രത്തിന്റെയും സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും കൂട്ടായ പ്രവര്ത്തനം, ആരോഗ്യപ്രവര്ത്തകരുടെ പരിശ്രമം എന്നിവയുടെ ഫലമായാണ് രാജ്യത്ത് മരണനിരക്കു കുറയ്ക്കാനും രോഗമുക്തി നിരക്കു മെച്ചപ്പെടുത്താനും സാധിച്ചത്.
തുടര്ച്ചയായ എട്ടാം ദിവസവും പ്രതിദിന മരണസംഖ്യ 1000-ല് താഴെയാണ്. കഴിഞ്ഞ 24 മണിക്കൂറിനിടെ 918 പേരാണ് മരിച്ചത്.
നിലവില് രാജ്യത്ത് ചികിത്സയിലുള്ളത് 8,67,496 പേരാണ്. കഴിഞ്ഞ മൂന്ന് ദിവസമായി ഏകദേശം 8 ലക്ഷം പേരാണ് ചികിത്സയിലുള്ളത്.
ദേശീയ രോഗമുക്തി നിരക്ക് 86.17 ശതമാനമായി ഉയര്ന്നു. രോഗമുക്തി നിരക്ക് ഉയര്ന്നതോടെ, ആഗോളതലത്തില് ഏറ്റവും കൂടുതല് രോഗമുക്തരെന്ന നേട്ടം ഇന്ത്യ നിലനിര്ത്തി.
ഏറ്റവും കൂടുതല് പേര് രോഗബാധിതരായ  അഞ്ച് സംസ്ഥാനങ്ങളിലാണ് ആകെ രോഗമുക്തരുടെ പകുതിയില് അധികവും .
പുതുതായി രോഗമുക്തരായവരില 80 ശതമാനവും മഹാരാഷ്ട്ര, കര്ണാടക, കേരളം, ആന്ധ്രാപ്രദേശ്, തമിഴ്നാട്, ഉത്തര്പ്രദേശ്, ഒഡിഷ, പശ്ചിമ ബംഗാള്, ഡല്ഹി, ഛത്തീസ്ഗഢ് എന്നീ പത്ത് സംസ്ഥാനങ്ങളിലാണ്. മഹാരാഷ്ട്രയില് 26,000 ത്തിലധികം പേരാണ് കഴിഞ്ഞ ദിവസം രോഗമുക്തരായത്.
കഴിഞ്ഞ 24 മണിക്കൂറിനിടെ രാജ്യത്ത് 74,383 പേര്ക്കാണ് പുതുതായി രോഗം സ്ഥിരീകരിച്ചത്.
പുതുതായി രോഗം സ്ഥിരീകരിച്ചവരില് 80 ശതമാനവും പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. ഇതില് കേരളവും മഹാരാഷ്ട്രയുമാണ് മുന്നില്. 11,000ത്തിലധികം പേര്ക്കാണ് ഈ സംസ്ഥാനങ്ങളില് കഴിഞ്ഞ ദിവസം രോഗം സ്ഥിരീകരിച്ചത്.
കഴിഞ്ഞ 24 മണിക്കൂറിനിടെ രാജ്യത്ത് 918 പേരാണ് മരിച്ചത്. ഇതില് 84 ശതമാനവും 10 സംസ്ഥാനങ്ങളില്/കേന്ദ്രഭരണപ്രദേശങ്ങളില് ആണ്. മരണസംഖ്യയുടെ 33%  മഹാരാഷ്ട്രയിലാണ്. കര്ണാടകയില് 102 പേര് മരിച്ചു.
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
ബ്രഹ്മപുത്ര വാലി ഫെര്ട്ടിലൈസര് കോര്പ്പറേഷന് ലിമിറ്റഡിന് 100 കോടി രൂപ ഗ്രാന്റ് നല്കാന് കേന്ദ്ര മന്ത്രിസഭ തീരുമാനം
അസമിലെ നമ്രൂപിലുള്ള ബ്രഹ്മപുത്ര വാലി ഫെര്ട്ടിലൈസേഴ്സ് കോര്പ്പറേഷന് ലിമിറ്റഡിന്  100 കോടി രൂപ ധനസഹായം നല്കാൻ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന
സാമ്പത്തിക കാര്യങ്ങൾക്കായുള്ള സാമ്പത്തിക മന്ത്രിസഭാ യോഗം അംഗീകാരം നൽകി. സ്ഥാപനത്തിന് കീഴിലുള്ള യൂറിയ നിര്മാണ യൂണിറ്റുകളുടെ പ്രവര്ത്തനം നിലനിര്ത്തുന്നതിനാണിത്.
കേന്ദ്ര ഗവണ്മെന്റിന്റെ രാസവള വകുപ്പിന്റെ ഭരണപരമായ നിയന്ത്രണത്തിലുള്ള ബിഎംവിസിഎല് കമ്പനീസ് നിയമ പ്രകാരം രൂപീകരിച്ച പൊതുമേഖലാ സ്ഥാപനമാണ് . അസമിലെ നമ്രൂപിൽ രണ്ട് പഴയ പ്ലാന്റുകളാണ് നിലവില് കമ്പനിയുടെ കീഴിൽ പ്രവര്ത്തിക്കുന്നത്. രാജ്യത്തെ ആദ്യത്തെ ഗ്യാസ് അധിഷ്ഠിത യൂറിയ നിര്മാണ യൂണിറ്റാണെങ്കിലും എല്ലാ അടിസ്ഥാന സൗകര്യങ്ങളും അസംസ്കൃത പദാർത്ഥ ലഭ്യതയും ഉണ്ടായിരുന്നിട്ടും, പഴയതും കാലഹരണപ്പെട്ടതുമായ സാങ്കേതികവിദ്യ കാരണം നിലവിലുള്ള യൂണിറ്റുകളില് ന്യായമായ ഉല്പാദന നിലവാരം കുറഞ്ഞ ചെലവില് നിലനിര്ത്തുന്നത് ബുദ്ധിമുട്ടാണ്. പ്ലാന്റുകളുടെ സുരക്ഷിതവും സുസ്ഥിരവും സാമ്പത്തികവുമായ പ്രവര്ത്തനം ഉറപ്പാക്കുന്നതിന്, ചില ഉപകരണങ്ങളും യന്ത്രങ്ങളും മാറ്റിസ്ഥാപിക്കുകയോ നവീകരിക്കുകയോ ചെയ്യേണ്ടതുണ്ട്. മെക്കാനിക്കല്, ഇലക്ട്രിക്കല്, ഇന്സ്ട്രുമെന്റേഷന്, കാറ്റലിസ്റ്റ് വസ്തുക്കള് എന്നിവ സംഭരിക്കുന്നതിന് പ്ലാന്റുകളുടെ സുഗമമായ പ്രവര്ത്തനത്തിനായി ഏറ്റെടുക്കേണ്ട ഏറ്റവും കുറഞ്ഞ പ്രവര്ത്തന അറ്റകുറ്റപ്പണിക്ക് ഏകദേശം 100 കോടി രൂപ ചെലവ് വരും. അതിനാലാണ്, കേന്ദ്ര ഗവൺമെന്റ് ബി.വി.എഫ്.സി.എല്ലിന് 100 കോടി രൂപയുടം ധനസഹായത്തിന് അംഗീകാരം നൽകിയത്.
രാജ്യത്തിന്റെ വടക്കുകിഴക്കന് ഭാഗത്താണ് ബിവിഎഫ്സിഎല് സ്ഥിതിചെയ്യുന്നത്. ഇത് മേഖലയിലെ സാമ്പത്തിക വളര്ച്ചയുടെ പ്രധാന പങ്ക് വഹിക്കുന്നു. ബിവിഎഫ്സിഎല്ലിനുള്ള 100 കോടി രൂപയുടെ ധനസഹായം പ്രതിവർഷം 3.90 ലക്ഷം മെട്രിക് ടൺ യൂറിയയുടെ ഉല്പാദന ശേഷി പുനഃസ്ഥാപിക്കുകയും മൊത്തം വടക്കുകിഴക്കൻ മേഖലയിലെയും പ്രത്യേകിച്ച് അസമിലെയും തേയില വ്യവസായത്തിനും കാർഷിക മേഖലയ്ക്കും യഥാസമയം യൂറിയ ലഭ്യമാകുന്നുവെന്ന് ഉറപ്പുവരുത്തുകയും ചെയ്യും. നിലവിലെ 580 ഓളം ജീവനക്കാരുടെ തൊഴിൽ സ്ഥിരമാക്കാനും മറ്റൊരു 1500 പേർക്ക് താല്ക്കാലിക തൊഴിൽ ലഭ്യമാക്കാനും സഹായിക്കും. ഇത് കേന്ദ്ര ഗവണ്മെന്റിന്റെ 'എ.ടി.എം.എ നിര്ഭാര് ഭാരത്' പ്രചാരണത്തെ ശക്തിപ്പെടുത്തുകയും ചെയ്യും.
മന്ത്രിസഭ
ദേശീയ ആയുഷ് ദൗത്യത്തില് ആയുഷ്മാന് ഭാരതിന്റെ ആയുഷ് ഹെല്ത്ത് ആന്റ് വെല്നെസ് സെന്റര് ഘടകം ഉള്പ്പെടുത്തുന്നതിന് കേന്ദ്ര മന്ത്രിസഭയുടെ അനുമതി
ദേശീയ ആയുഷ് മിഷനില് ആയുഷ്മാന് ഭാരതിന്റെ ആയുഷ് ഹെല്ത്ത് ആന്റ് വെല്നെസ് സെന്റര്  ഘടകം ഉള്പ്പെടുത്തുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി.
2019-20 സാമ്പത്തിക വര്ഷം മുതല് 2023-24 സാാമ്പത്തിക വര്ഷം വരെയുള്ള അഞ്ചു വര്ഷം കൊണ്ട് ആയുഷ് എച്ച്ഡബ്ല്യുസികള് പ്രവര്ത്തനക്ഷമമാക്കുന്നതിന് 2209 .58 കോടി രൂപ കേന്ദ്ര വിഹിതവും 1189.77 കോടി സംസ്ഥാന വിഹിതവുമായി ആകെ 3399.35 കോടി രൂപയുടെ പദ്ധതിയാണ് നടപ്പാക്കുന്നത്.
ദേശീയ ആയുഷ് മിഷനു കീഴില് ആയുഷ് എച്ച്ഡബ്ല്യുസികള് പ്രവര്ത്തിപ്പിക്കുന്നതിന് താഴെപ്പറയുന്ന ലക്ഷ്യങ്ങളാണുള്ളത്:
1. നിലവിലെ പൊതുജനാരോഗ്യ സംവിധാനവുമായി സംയോജിപ്പിച്ച് രോഗപ്രതിരോധം പ്രോല്സാഹിപ്പിക്കുന്നതിനും ഭേദപ്പെടുത്തുന്നതിനും പുനരധിവസിപ്പിക്കുന്നതിനും വേദന നിര്മാര്ജ്ജന പരിരക്ഷ നല്കുന്നതിനും ഊന്നല് നല്കി ആയുഷ് തത്വങ്ങളുടെ അടിസ്ഥാനത്തില് ഒരു സമഗ്രക്ഷേമ മാതൃക രൂപപ്പെടുത്തുക.
2. ആവശ്യക്കാരായ പൊതുജനത്തിന് ആയുഷ് സേവനങ്ങള് ലഭ്യമാക്കിക്കൊണ്ട് അവര്ക്കു നല്കുന്ന വിവരങ്ങളുടെ അടിസ്ഥാനത്തില് തെരഞ്ഞെടുക്കാന് അവസരം നല്കുക.
3. ജീവിത ശൈലി, യോഗ, ഔഷധ സസ്യങ്ങള്, ഔഷധ സാമഗ്രികള് എന്നിവയിലെ സാമൂഹിക അവബോധം ആയുഷ് സംവിധാനത്തിന്റെ കരുത്തിനനുസരിച്ച് പ്രത്യേക ഉപാധികളോടെ ആയുഷ് സേവനത്തില് ഉള്പ്പെടുത്തുക.
സംസ്ഥാനങ്ങള്, കേന്ദ്രഭരണ പ്രദേശങ്ങള്, ആരോഗ്യ, കുടുംബക്ഷേമ മന്ത്രാലയം, മറ്റു മന്ത്രാലയങ്ങള് എന്നിവയുമായി കൂടിയാലോചിച്ച് 12,500 ആയുഷ് ആരോഗ്യ, ക്ഷേമ കേന്ദ്രങ്ങള് രാജ്യവ്യാപകമായി പ്രവര്ത്തനസജ്ജമാക്കുന്നതിനുള്ള രണ്ട് മാതൃകകള് ആയുഷ് മന്ത്രാലയം മുന്നോട്ടുവെച്ചു. അവ താഴെപ്പറയുന്നു:
1. നിലവിലെ ആയുഷ് ഡിസ്പെന്സറികളുടെ നിലവാരം ഉയര്ത്തുക .
.